Document ID: /roh_data/filtered/fineweb-2-filterrobots_roh.jsonl.gz/17426

IGL ART DA SPESCHA
MIDADA ELL'ABSTRACZIUN
Suenter sia midada tumpriva dil naturalissem vi ell'abstracziun che Matias Spescha exequescha a Paris, anfla el gia 1959, cuort suenter sia bardigliada el vitg da Bagess ella Frontscha dil sid, si'atgna fuorma da s'exprimer, la quala el persequitescha nunindulgentamein e cun strentga consequenza entochen sia mort e la quala el sviluppescha vinavon ord ina logica interna.
Sia rolla dubla sco artist renconuschiu e sco doyen d'ina generaziun pli giuvna procuran ad el per in plaz incontestabel egl art contemporan svizzer.
DIL MALETG ALLA SCULPTURA
Entuorn ils onns 1970 realisescha Matias Spescha il pass viers la sculptura, resta denton el medem temps fideivels alla pictura ed alla grafica da stampa. Cun l'integraziun dalla tiarza dimensiun
survegn il spazi per el pli e pli grond'impurtonza. El daventa in tema da basa: «Il liug da sia pictura ei la transiziun dil spazi real el suggestiv, il viadi digl exteriur egl interiur. Sia
pictura ei in art dalla transcendenza.» (Matthias Frehner en: Matias Spescha, Monografie 2000).
Quei svilup enviers in'abstraziun che para cuntinuadamein ascetica, che arva al contemplader el spazi ina nova dimensiun e lai daventar el aschia ina part «dall'ovra d'art», semuossa adina pli e pli marcantamein en projects tardivs sco en L.A.C., ina installaziun el Lieu d'Art Contemporain (2001 a Sigean, Frontscha).
Cun l'OGNA creescha Matias Spescha siu spazi elaboraus en davosa consequenza e lai separticipar nus sco presents a tal.
Beat Stutzer, anteriur directur dil museum d'art Cuera, broschura OGNA 2007
LINKS IMPURTONTS
Endataziun en Wikipedia davart Matias Spescha
Sternstunde Kunst, emissiun dalla televisiun Svizra cun Matias Spescha, cuort avon sia mort 2008.
Omagi a Matias Spescha ella Casa digl art a Bages, Frontscha 2009 (documentaziun da film davart l'exposiziun cun commentari engles)
Exposiziun ella claustra da Schöntal sper Basilea 2010/11, curatada da Guido Magnaguagno, dapi 2012 president dalla fundaziun OGNA
Avertura dall'OGNA el Kulturplatz, televisiun Svizra 2013